Diari Oficial de la Generalitat Valenciana


Sumari del DOGV 9357, del 08-06-2022 (2022/5161)

ACORD de 23 de desembre de 2021, del Consell, pel qual s'autoritzen transferències de crèdit entre capítols i programes de la Conselleria d'Economia Sostenible, Sectors Productius, Comerç i Treball, per a la inclusió de dues línies de subvenció de concessió directa, en el capítol 4 del programa 761.10, Ordenació i promoció comercial i artesana, per import global de 8.100.000 euros. Expedient 11.017/21-226.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9357

Data del DOGV
:   08-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5161


Data del document
:   23-12-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 de desembre de 2021, del Consell, pel qual s'autoritzen transferències de crèdit entre capítols i programes de la Conselleria d'Economia Sostenible, Sectors Productius, Comerç i Treball, per a la inclusió de dues línies de subvenció de concessió directa, en el capítol 4 del programa 761.10, Ordenació i promoció comercial i artesana, per import global de 8.100.000 euros. Expedient 11.017/21-226. [2022/5161]  
En el context de crisi sanitària i socioeconòmica causada per la pandèmia Covid-19, les mesures excepcionals adoptades des de la declaració dels estats d'alarma han suposat la limitació de determinades activitats econòmiques. Davant aquesta situació, el Consell ha vist la necessitat d'adoptar mesures extraordinàries i de caràcter urgent que permeten ajudar als sectors greument afectats per la pandèmia, tractant d'evitar així una deterioració del teixit productiu i contribuir al manteniment de l'activitat econòmica i de l'ocupació.  
  
Aquesta situació derivada de la pandèmia ha suposat un greu perjudici tant per a la Fira Mostrari Internacional de València'Fira València com per a la Institució Firal Alacantina amb l'obligada cancel·lació de les fires programades i altres esdeveniments previstos a celebrar en les seues instal·lacions per entitats públiques i privades, no sols durant la vigència dels estats d'alarma decretats el mes de març i octubre, sinó al llarg de tot l'any 2020 i el primer semestre del 2021, la qual cosa ha repercutit negativament en els seus ingressos, tant durant el tancament obligatori de 2020 com en aquest any 2021, fins a recuperar la completa normalitat.  
Malgrat les mesures ja adoptades pel Consell en 2020, a favor de les Institucions firals, la situació de la pandèmia ha obligat a adoptar noves mesures i a reforçar i intensificar les existents, de manera que la situació econòmica d'aquestes entitats no ha millorat en el primer semestre de 2021, per la qual cosa el Consell va aprovar les bases reguladores i de concessió d'una subvenció directa a la Fira Mostrari Internacional de València-Fira València, i a la Institució Firal Alacantina, per a finançar els costos fixos no coberts per l'activitat a causa de la pandèmia covid-19, mitjançant el Decret 196/2021, de 3 de desembre.  
  
L'article 5 del citat decret assenyala que la dotació d'aquestes ajudes ascendeix a un import global màxim de 8.100.000 euros, distribuïts entre la Fira Mostrari Internacional de València-Fira València, 7.800.000 euros, i la Institució Firal Alacantina (IFA), 300.000 euros. En conseqüència, amb la finalitat de donar cobertura pressupostària a les esmentades ajudes, la Conselleria d'Economia Sostenible, Sectors Productius, Comerç i Treball, proposa la inclusió de dues noves línies de subvenció de concessió directa, en l'annex de transferències corrents del programa pressupostari 761.10, Ordenació i promoció comercial.  
  
Per al seu finançament, proposa disponibilitats existents en els capítols 4, 6 i 7 dels programes 721.10, Direcció i serveis generals, 722.20, Política industrial, 762.10, Comerç exterior, 443.10, Protecció persones consumidores i qualitat de béns i serveis, i 761.10, Ordenació i promoció comercial i artesana, en diverses línies de subvenció tant del capítol 4 com del capítol 7, que presenten sobrants una vegada ateses les actuacions corresponents contemplades en aquests, així com disponibles del capítol d'inversions reals del programa 721.10.  
  
A aquest efecte, i en virtut del que es disposa en la disposició addicional tercera del Decret llei 6/2021, de 1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, i en els articles 21 i 23 de la Llei 4/2020 de pressupostos de la Generalitat per a l'exercici 2021 a proposta del conseller d'Hisenda i Model Econòmic, el Consell  
  
  
  
  
  
ACORDA  
  
Primer  
Autoritzar la minoració de la dotació de les línies de subvenció que es detallen a continuació:  
Segon  
Autoritzar una minoració de crèdit en les aplicacions pressupostàries i pels imports que es detallen a continuació:  
  
Aplicació Import  
09.24.22.905.07.9 - 400.000,00  
26.68.23.300.79.5 - 2.500.000,00  
96.75.30.249.54.8 - 886.618,00  
16.23.64.911.03.2 - 208.152,00  
78.66.60.450.74.4 - 3.931.670,00  
74.67.28.342.54.9 - 173.560,00  
Total minoracions - 8.100.000,00  
  
  
  
Tercer  
Autoritzar un increment de crèdit en l'aplicació pressupostària 21.31.56.122.16.0 per import de 8.100.000 euros.  
  
Quart  
Autoritzar, en l'annex de transferències i subvencions corrents del programa 761.10, Ordenació i promoció comercial i artesana, la inclusió de dues noves línies de subvenció de concessió directa amb les dades descriptives que es detallen a continuació:  
  
Codi: S1051 Denominació: Funcionament Fira Mostrari Internacional de València - Fira València Covid-19  
Import: 7.800.000 Beneficiaris previstos: Fira Mostrari Internacional de València - Fira València  
Mode concessió:  
Concessió directa art.168.1.C) Llei 1/2015.  
 Decret 196/2021, del Consell Descripció i finalitat: Suport per al finançament dels costos fixos de  
la Fira Mostrari Internacional de València-Fira València, no coberts per  
l'activitat, a causa de la pandèmia de Covid-19  
Publicar dades: sí Aportació Generalitat No condicionada 7.800.000  
  
  
  
Codi: S1052 Denominació: Funcionament Institució Firal Alacantina (IFA)  
Covid-19  
Import: 300.000 Beneficiaris previstos: Institució Firal Alacantina (IFA)  
Mode concessió:  
Concessió directa art. 168.1.C Llei 1/2015. Decret 196/2021, del Consell Descripció i finalitat: Suport per al finançament dels costos fixos de la Institució Firal Alacantina (IFA), no coberts per l'activitat a causa de la pandèmia de Covid-19  
Publicar dades: sí Aportació Generalitat No condicionada 300.000  
  
  
  
València, 23 de desembre de 2021  
  
La consellera secretària,  
MÓNICA OLTRA JARQUE